CELEX: C2007/183/28
Language: bg
Date: 2007-08-04 00:00:00
Title: Дело C-225/07: Преюдициално запитване, направено от Amtsgericht Landau/Isar (Германия) на 7 май 2007 г. — Наказателно производство срещу Rainer Günther Möginger

4.8.2007   
            
            
               BG
            
            
               Официален вестник на Европейския съюз
            
            
               C 183/17
            
         Преюдициално запитване, направено от Amtsgericht Landau/Isar (Германия) на 7 май 2007 г. — Наказателно производство срещу Rainer Günther Möginger
   (Дело C-225/07)
   (2007/C 183/28)
   Език на производството: немски
   Препращаща юрисдикция
   Amtsgericht Landau/Isar
   Страна в главното производство
   Rainer Günther Möginger
   Преюдициални въпроси
   
               1)
            
            
               Следва ли член 1, втори параграф, член 7, първи параграф, буква б), член 8, втори и четвърти параграфи и член 9 от Директива 91/439/ЕИО на Съвета от 29 юли 1991 година относно свидетелствата за управление на моторни превозни средства (1), изменена с Директива 97/26/ЕО на Съвета от 2 юни 1997 година (наричана по-нататък „Директивата“)
               да се тълкува в смисъл, че не може да се отказва признаването от държава-членка на издадено от друга държава-членка свидетелство за управление, когато на територията на първата държава-членка спрямо притежателя на свидетелството за управление, издадено от нея, се предприема мярка за отнемането или анулиране на издаденото от нея свидетелство за управление, и когато едновременно с наложения с тази мярка срок на забрана за ново издаване на свидетелство за управление в тази държава-членка, който все още не е изтекъл, е издадено свидетелството за управление от другата държава-членка?
            
         
               2)
            
            
               При положителен отговор на първия въпрос:
               Следва ли посочената Директива да се тълкува в смисъл, че позволява на съдилищата и административните органи на първата държава-членка да нарушат принципа на взаимно признаване, когато в конкретния случай отказват заради злоупотреба с право на притежателя на свидетелство за управление да се позове на свидетелство за управление, придобито в друга държава-членка на Европейския съюз, по-специално когато от цялостната преценка на обективните обстоятелства следва, че въпреки формалното спазване на предвидените в общностното право условия, целта на съдържащата се в Директивата правна уредба не би била постигната, и когато съществува субективен елемент във формата на намерение за набавяне на предвидено в общностното право предимство, изразяващо се в признаване на издаденото в друга държава-членка на Европейския съюз свидетелство за управление, като се създават изкуствено необходимите за придобиването му условия,
               преди всичко, когато:
               
                           —
                        
                        
                           според информацията, с която разполага първата държава-членка, притежателят на свидетелството за управление към момента на издаването му е с местоживеене на територията на тази държава-членка, а не на територията на държавата-членка, която е издала свидетелството за управление, и
                        
                     
                           —
                        
                        
                           според информацията, с която разполага първата държава-членка, поради обективни обстоятелства и такива, които допълнително могат да бъдат проверени по съдебен ред, следва да се заключи, че притежателят на свидетелството за управление не би могъл да придобие по законен ред свидетелство за управление в първата държава-членка.
                        
                     
         
      (1)  ОВ L 237, стр. 1; Специално издание на български език, глава 7, том 2, стр. 62.